དཔྱིད་རྨོད་རྨོ་གྲབས་ལས་དོན་བདེ་བླག་ངང་སྤེལ་ཞིང་།འཆར་གཞི་ལྟར་ན་འདི་ལོ་ལྷ་ས་གྲོང་ཁྱེར་གྱི་དཔྱིད་དུས་རྨོ་འདེབས་རྒྱ་ཁྱོན་མུའུ་ཁྲི༤༩༢༨ཡིན་པ་དང་།སོན་འདེབས་ལས་དོན་ཟླ་བ་བཞི་པའི་ཟླ་འགོ་ནས་བཟུང་ནུབ་ཕྱོགས་ནས་ཤར་ཕྱོགས་སུ་གཞི་རྒྱ་ཆེན་པོས་སྤེལ་བ་དང་འཆར་གཞི་ལྟར་ན་ཟླ་བ་ལྔ་པའི་ཟླ་མཇུག་ཏུ་ལས་དོན་ཚང་མ་མཇུག་འགྲིལ་རྒྱུ་རེད།དཔྱིད་དུས་ཀྱི་རྨོ་འདེབས་ལས་དོན་འཆར་གཞི་ལྟར་ན་ལུད་ཏུན༧༩༤༥སྤྱོད་རྒྱུ་དང་།ཞིང་སྨན་ཏུན༡༢༩༩༨ཉོ་སྒྲུབ་བྱ་རྒྱུ།སོན་བཟང་རྒྱ་མ་ཁྲི༣༠༧༢༢༤སྦྱོར་བསྲེས་བྱ་རྒྱུ།སོན་བཟང་རྒྱ་མ་ཁྲི༢༢༥༥༣ཉོ་སྒྲུབ་བྱ་རྒྱུ་རེད།མིག་སྔར་དེ་དག་ཚང་མ་དམིགས་སར་འབྱོར་བ་དང་འབྲེལ་གཏོང་འདྲེན་ཡང་བྱས་ཡོད།ཆུ་བེད་སྒྲིག་བཀོད་སྤྱི་ལེ༡༠༣༤༤༡ཉམས་གསོ་བྱས་པ་དང་ཆུ་ཡུར་སྤྱི་ལེ༢༢༥༦༣ཉམས་གསོ་དང་གཙང་གཤོང་བྱས་ནས་དགུན་འདེབས་སྐྱེ་དངོས་སྔོ་ལོག་རྒྱག་རྒྱུར་སྤྱོད་པའི་ཆུ་དང་དཔྱིད་འདེབས་སྐྱེ་དངོས་ཀྱི་ས་བོན་འདེབས་རྒྱུར་སྤྱོད་པའི་ཆུ་འགན་ལེན་བྱས་ཡོད།ཞིང་འཕྲུལ༣༣༦༠༠ཉམས་གསོ་དང་བདག་སྐྱོང་བྱས་པ་དང་ཞིང་འཕྲུལ་འཐུས་ཚང་བྱུང་ཚད༩༢ཡན་ཟིན་ཡོད།༢༠༡༤ལོའི་ཁག་གཉིས་པའི་ཞིང་འཕྲུལ་ཉོ་སྒྲུབ་ཁ་གསབ་དངུལ་སྒོར་ཁྲི༩༥༠དོན་འཁྱོལ་བྱས་ཡོད་པ་རེད།